钦定古今图书集成/明伦汇编/官常典/第071卷 > 安陆王子敬
## 钦定古今图书集成/明伦汇编/官常典/第071卷 > 安陆王子敬

按《南齐书》本传：“安陆王子敬，字云端，世祖第五子也。
初封应城县公。永明二年，出为持节、监南兖兖徐青
冀五州、北中郎将、南兖州刺史。四年，进号右将军。明
年，徙都督荆湘梁雍南北秦六州军事、平西将军、荆
州刺史，持节如故。寻进号安西将军。七年，征侍中、护
军将军。十年，转散骑常侍、抚军将军、丹阳尹。十一年”，
进车骑将军，寻给鼓吹一部。隆昌元年，迁使持节、都
督南兖兖徐青冀五州、征北大将军、南兖州刺史。延
兴元年，加侍中。高宗除诸蕃王，遣护中军王元邈征
九江王广之，袭杀子敬，时年二十三。

按《南史》本传：先是，子敬所生，早亡，帝令贵妃范氏母
养之。而子及妇服制，礼无明文。永明中，尚书令王俭
议：“孙为慈孙，妇为慈妇，姑为慈姑，宜制期年服。”从之。
初，子敬为武帝所留心，帝不豫，有意立子敬为太
子，代太孙。子敬与太孙俱入，参毕，同出。武帝目送子
敬良久曰：“阿五纯由此。”代换之意乃息。